Fritz Thiele

Fritz Thiele (født 14. april 1894 i Berlin, 4. september 1944 i Berlin) var en tysk general og medlem av den tyske motstandsbevegelsen, samtidig som han fungerte som kommunikasjonsjef for den tyske hæren under andre verdenskrig. Han ble dømt til døden og henrettet for sin rolle i 20. juli-attentatet mot Hitler.

Liv og virke
Thiele ble født i Berlin og meldte seg til den keiserlige tyske hær allerede i mars 1914. Under første verdenskrig ble han utdannet til etterretningsoffiser. Etter krigen ble han opptatt i den nye militærvesenet i landet, Reichswehr.

I 1925 publiserte han som Oberleutnant boken Zur Geschichte der Nachrichten-Truppe 1899–1924.

I 1936 ble han kalt til tjeneste i Reichskriegsministerium der han arbeidet tett med sjefen for hærens kommunikasjon, General der Nachrichtentruppe'' («general for etterretningstroppen») Erich Fellgiebel, og ble etter hvert en del av attentatet mot Hitler 20. juli 1944. Han var ansvarlig for den del av kuppforsøket som skulle bryte kommunikasjonen mellom lokale ledere til Hitler og de væpnede enheter i felten, og fra kommunikasjonssenteret i Bendlerstrasse i Berlin. Han sendte en viktig melding fra Fellgiebel til general Friedrich Olbricht og andre medsammensvorne da attentatet feilet, men skal likevel ha ønsket å fortsette kuppforsøket. Det er ulike utsagn om dette. Thiele ønsket selv å oppgi kuppforsøket da han fikk vite at attentatet mislyktes, og han forlot Bendlerstrasse og gikk over til Walter Schellenberg på det nasjonale sikkerhetskontoret i håp om å unnslippe oppgjøret som fulgte. 

Etter Fellgiebels pågripelse ble han bedt om å fratre før han selv ble arrestert av Gestapo den 11. august 1944. 

Thiele ble dømt til døden 21. august 1944 av «folkedomstolen» der den beryktede dommeren Roland Freisler spurte om han var klar over at Tysklands fiende ville gledet seg om attentatet var lyktes, og videre spurte ham ut om pamfletter utarbeidet i England.Opptak av Thiele for retten i «folkedomstolen», ''ushmm.org

Han ble hengt den 4. september 1944 i Plötzensee-fengselet i Berlin.

 Se også 
 Spionringen Lucy

 Referanser 

Kategori:Fødsler i 1894
Kategori:Dødsfall i 1944
Kategori:Personer fra Berlin
Kategori:Tyske arméoffiserer
Kategori:Tyske generaler
Kategori:Tyskere fra første verdenskrig
Kategori:Tyskere fra andre verdenskrig
Kategori:Militære opposisjonelle under det tredje rike
Kategori:Deltakere i 20. juli-attentatet
Kategori:Tysk militærpersonell (Hæren i Keiserrike)
Kategori:Tysk militærpersonell (Hæren i Reichswehr)
Kategori:Tysk militærpersonell (Hæren i Wehrmacht)
Kategori:Tyskere dømt for forbrytelser mot det tyske nazi-regimet
Kategori:Henrettede tyskere
Kategori:Personer henrettet ved hengning